इतना सब करने के बाद भी औरतों को कितना कुछ सुनने को मिलता है? घर में यदि कोई नुकसान हो जाए तो लोग औरत पर ही चिल्‍लाना शुरू कर देते हैं। और तो और न जाने किन-किन शब्‍दों की वर्णमाला चुन-चुनकर सुनाते हैं। जैसे कुल्‍टा, बिनाअक्‍ल की, बदनसीब, कर्मजली, चुड़ैल, डायन, निक्‍कमी कुल का नाश करके ही रहेगी। और तो और उसके मायके तक को भी नहीं छोड़ते, उनको भी अपमान के घेरे में जकड़ लेते हैं। शादी के बाद तो औरत और भी अपने आँचल को समेटकर घूँघट की लाज, हाथों में चूडि़याँ, पाँव में पायल के साथ दो परिवारों की आन और शान रखने के लिए सबकुछ सहकर अपने आपको जिंदा रखती है।